Mae’r ddogfen hon yn rhoi canllawiau i ymgeiswyr sy’n llenwi cais ar gyfer gweithgareddau Lefel 1 Cymorth Arloesi Hyblyg SMART. Nod y cymorth hwn yw eich galluogi i gynnal gwaith dichonoldeb i lenwi bylchau yn eich gwybodaeth ac i ddatblygu Cynllun Arloesi manwl.

1. **MANYLION Y BUSNES/SEFYDLIAD**

|  |  |
| --- | --- |
|  | **Canllawiau** |
| Manylion y Busnes/Sefydliad | Yn yr adran hon, bydd angen ichi roi manylion lle mae eich sefydliad wedi’i gofrestru. Mae hyn yn caniatáu i ni gadarnhau bod gennych chi bresenoldeb yng Nghymru a chael eglurder am yr endid sy’n gwneud y cais. Rhowch fanylion cyswllt yn eich sefydliad a fydd yn gallu helpu i ddatrys unrhyw ymholiadau am y cais.Rydym yn gofyn a ydych chi’n rhan o grŵp ai peidio a manylion hynny os ydych chi. Mae’r wybodaeth hon yn ein helpu i ddeall maint eich sefydliad a sut mae defnyddio rheolau cymhorthdal y DU, a % y cyfraddau ymyrraeth cysylltiedig, i’ch cefnogi yn y ffordd fwyaf effeithiol bosibl.  |

1. **ARLOESI**

|  |  |
| --- | --- |
|  | **Canllawiau** |
| Teitl | Rhowch deitl byr sy’n disgrifio sut rydych chi’n arloesi. |
|  | **Canllawiau** |
| Yr Arloesi  | Disgrifiwch y datblygiad rydych chi’n ei archwilio, yn eich cynhyrchion, eich prosesau neu’ch gwasanaethau a’r cam arloesi a gyflwynir rydych chi’n bwriadu ei ddatblygu a/neu ei roi ar waith yn eich sefydliad. (Er enghraifft, cadarnhad eich bod yn datblygu cynnyrch newydd neu well, yn addasu eich prosesau presennol, neu’n meithrin capasiti a gallu i arloesi ymhellach)Dyma’r cyfle ichi amlinellu’r rhesymeg sylfaenol a’r angen am y cynnyrch, y broses a/neu’r gwasanaethau rydych chi’n ymchwilio iddynt. Mae hyn yn ein helpu i ddeall y gwaith o ddatblygu’r cynhyrchion, y prosesau a/neu’r gwasanaethau hyn. Ystyriwch beth sy’n wahanol i’r technolegau neu’r datrysiadau sy’n cael eu defnyddio ar hyn o bryd. Ar gyfer hyn, mae angen ichi roi gwybod sut mae unrhyw waith a gomisiynwyd gan arbenigwyr yn cyfrannu at y datblygiad, a’r cam ymlaen mewn technoleg a gewch chi o hyn. |

1. **GWEITHGAREDDAU**

|  |  |
| --- | --- |
|  | **Canllawiau** |
| Heriau  | Rhowch grynodeb o’r heriau rydych chi’n eu rhagweld, gan gynnwys bylchau mewn gwybodaeth y mae angen ichi ymchwilio iddynt yn eich astudiaeth ddichonoldeb i gwblhau eich Cynllun Arloesi manwl, y risgiau cysylltiedig a’r manteision posibl i’ch sefydliad ac i Gymru.Yn yr adran hon, rydym yn chwilio am ddisgrifiad clir o’r hyn sydd o fewn cwmpas y gweithgaredd. Mae angen inni ddeall sut bydd canlyniadau’r gweithgaredd yn cyfrannu at ddatblygu eich cynllun arloesi.Mae’r adran hon yn rhoi cyfle i ddangos sut bydd y gweithgaredd yn effeithio ar eich busnes. Gallai’r effaith gynnwys creu swyddi, cynhyrchiant uwch, mwy o werthiant neu feithrin gallu a chapasiti ar gyfer arloesi. O ran y manteision i Gymru, ystyriwch effaith ehangach y cynnyrch neu’r broses a ddatblygir a sut gallai ei ddefnyddio fod o fudd i Gymru. Gallai’r manteision gynnwys creu cyflogaeth a datblygu cynnyrch neu broses sy’n gwella llesiant cymdeithas drwy gyfrannu at Iechyd a Llesiant pobl Cymru, gwelliannau i brosesau amgylcheddol a datblygiadau technolegol sy’n cysylltu cymunedau.Rhowch fanylion y risgiau a’r heriau sy’n gysylltiedig â’r gweithgaredd. Bydd hyn yn helpu i greu darlun o gyfansoddiad y gweithgaredd ac yn dangos bod yr arloesi wedi cael ei gynllunio’n dda. Mae hefyd yn gyfle i’n tîm weld lle gallwn ychwanegu gwerth o ran nodi mesurau lliniaru pellach ar gyfer y risgiau hyn.  |
|  | **Canllawiau** |
| Cynllun Gweithgareddau a Rheoli Adnoddau  | Amlinellwch y gweithgareddau byddwch yn eu cynnal gan gynnwys y tasgau/pecynnau gwaith; adnoddau ac amserlenni ar gyfer pob un (neu rhowch siart Gantt manwl).Sut bydd y rhain yn cael eu rheoli’n effeithiol i sicrhau eu bod yn cael eu cyflawni’n llwyddiannus. Disgrifiwch rolau, sgiliau a phrofiad holl aelodau’r tîm, disgrifiwch yr adnoddau, yr offer a’r cyfleusterau sydd eu hangen ar gyfer y gweithgareddau a sut byddant yn cael eu defnyddio.Er mwyn ein helpu i asesu’r tebygolrwydd y bydd y gweithgaredd yn cael ei gyflawni’n llwyddiannus, mae angen inni ddeall sut bydd y gweithgaredd yn cael ei reoli. Defnyddiwch y gofod hwn i ddisgrifio’r rolau sy’n cael eu cyflawni a’r sgiliau a fydd yn cael eu defnyddio i gyflawni’r gweithgaredd. Rhowch fanylion profiad perthnasol holl aelodau’r tîm fel y mae’n berthnasol i natur y gweithgaredd.Gallwch hefyd roi manylion unrhyw offer neu gyfleusterau sydd eu hangen i wneud y gweithgaredd a sut byddwch yn cael y rhain. |
|  | **Canllawiau** |
| Cyfanswm Hyd  | Rhowch pa mor hir bydd yn ei gymryd i gwblhau’r gweithgareddau, mewn misoedd. |

1. **ARIANNOL**

|  |  |
| --- | --- |
|  | **Canllawiau** |
| Gwariant Arfaethedig  | Rhowch grynodeb o’r gwariant rydych chi’n ei ragweld yn y gweithgaredd hwn.Mae’r adran hon yn gofyn ichi nodi’r costau sy’n gysylltiedig â’r gweithgaredd arfaethedig. Bydd y crynodeb cychwynnol hwn o’r costau yn helpu i fonitro cynnydd y gweithgaredd. |
|  | **Canllawiau** |
| Dadansoddiad a Chyfiawnhad o’r Costau  | Defnyddiwch yr adran hon i roi manylion y costau yn erbyn y gwariant cryno.Esboniwch yn fyr sut rydych chi wedi cyrraedd ffigurau’r gyllideb ar gyfer pob categori. Dyma eich cyfle i ddangos bod gofynion y prosiect wedi cael eu hystyried yn llawn a’u bod yn realistig. |
|  | **Canllawiau** |
| Amser Staff | Defnyddiwch y tabl i roi manylion y staff sy’n gysylltiedig â darparu’r gweithgaredd. Rydym yn gofyn am gyflog gros blynyddol a % o’u hamser a fydd yn cael ei dreulio ar y gweithgareddau a nodir yn y cais. Bydd hyn yn ein galluogi i asesu amser staff ochr yn ochr â’r wybodaeth a roddir am yr adnoddau gofynnol.**Sylwch:** Mae amser staff yn golygu cyfanswm y cyflogau gros uniongyrchol sydd eu hangen i gyflawni’r gweithgareddau/prosiectau. Nid yw cyfraniadau Yswiriant Gwladol na phensiwn y cyflogwr yn wariant staff cymwys, mae’r rhain yn cael eu cynnwys yn y lwfans gorbenion.**Sylwch:** Gorbenion – Mae modd defnyddio cyfradd safonol o 45% o gostau cyflog gros staff uniongyrchol i gyfrifo ffigur ar gyfer gorbenion cyffredinol ac ar gyfer cyfraniadau Yswiriant Gwladol a phensiwn y cyflogwr.**Sylwch:** Bydd cyflogau staff dros £60k yn cael eu capio, oherwydd penderfynwyd mai dyma’r uchafswm cyflog arferol ar gyfer rolau sy'n berthnasol i weithgareddau ymchwil, datblygu ac arloesi. Bydd cyfraddau uwch yn cael eu hystyried mewn amgylchiadau eithriadol, ond rhaid i’r rhain gael eu hategu gan dystiolaeth gadarn bod cyfiawnhad dros gyflog uwch. |
|  | **Canllawiau** |
| Treuliau Staff  | Mae teithio a chynhaliaeth sy’n gysylltiedig â’r prosiect yn gymwys i gael cymorth. Mae modd cynnwys teithio am gyfradd o 45c y filltir neu gostau cludiant cyhoeddus dosbarth safonol. Byddai angen cymeradwyo unrhyw deithio tramor sy’n gysylltiedig â’r prosiect ymlaen llaw. |
|  | **Canllawiau** |
| Gorbenion  | Mae modd defnyddio’r categori hwn ar gyfer costau anuniongyrchol fel costau rhent, trydan a dŵr a gaiff y sefydliad yn ystod y cyfnod byddwch chi’n ymwneud â’r gweithgaredd. Mae modd defnyddio cyfrifiad syml i gyfrifo ffigur cymwys ar gyfer gorbenion. Mae hyn yn 45% o gostau cyflog gros cymwys staff uniongyrchol a nodwyd ar gyfer y gweithgareddau. |
|  | **Canllawiau** |
| Deunyddiau a Deunyddiau Traul | Gallwch gael cymorth ar gyfer costau deunyddiau traul a geir yn benodol ar gyfer y gweithgaredd a nodir yn eich cais. Fel rheol mae’r rhain yn eitemau a fydd heb werth gweddilliol ar ddiwedd y prosiect.Dylech ond cynnwys manylion costau y deunyddiau a’r deunyddiau traul sy’n uniongyrchol gysylltiedig â’r gweithgaredd hwn. |
|  | **Canllawiau** |
| Is-gontractio ac Ymgynghori | Os byddwch chi’n defnyddio arbenigedd allanol fel rhan o’r gweithgaredd, defnyddiwch y gofod hwn i roi manylion y rhesymeg a chostau hyn. Rhaid i bob cais ddangos prisiau dangosol yr holl nwyddau/gwasanaethau sydd yng nghwmpas y cais. Gall hyn fod ar ffurf amcangyfrif gan y cyflenwr neu restr brisiau a gyhoeddwyd. Pa ffurf bynnag fydd y prisiau dangosol, dylai hefyd gynnwys digon o fanylion technegol inni allu gwerthuso gwerth am arian yr eitem a pha mor addas ydyw yn unol â’r canlyniadau rydych chi’n ceisio eu cyflawni gyda’ch gweithgaredd. **Sylwch:** bydd cyfraddau dyddiol is-gontractio ac ymgynghori dros £600 y dydd yn cael eu capio, oherwydd penderfynwyd bod hyn yn gyfradd ddyddiol arferol ar gyfer gwasanaethau trydydd parti sy’n berthnasol i weithgareddau ymchwil, datblygu ac arloesi. Bydd cyfraddau uwch yn cael eu hystyried mewn amgylchiadau eithriadol, ond rhaid i’r rhain gael eu hategu gan dystiolaeth gadarn bod cyfiawnhad dros gyfradd uwch. Gallai’r dystiolaeth hon fod drwy ddarparu o leiaf 3 dyfynbris neu dystiolaeth gyfatebol o gostau cymharol. |
|  | **Canllawiau** |
| Costau Eraill  | Nodwch unrhyw wariant arall a gewch sy’n uniongyrchol gysylltiedig â’r gweithgaredd ond nad yw wedi cael ei nodi yn unman arall. (Er enghraifft, gallai hyn gynnwys secondiad, ac ati).Dylech ddefnyddio’r gofod hwn i nodi unrhyw gostau a godir wrth gyflawni’r gweithgaredd a nodir yn eich cais, nad ydynt yn ffitio yn unrhyw un o’r categorïau gwariant cynharach. |
|  | **Canllawiau** |
| Cyllid | Rhowch fanylion sut byddwch chi’n talu am gyfanswm cost y gweithgareddau hyn.Mae angen llenwi’r tabl i ddangos y gwahanol ffynonellau cyllid a fydd gan y busnes i dalu am yr holl brosiect (defnyddir cyfanswm cost y prosiect oherwydd bod y cymhorthdal yn cael ei dalu mewn ôl-daliadau). Yn yr adran hon, gofynnir ichi ddangos tystiolaeth o’r ffynonellau cyllid hynny. Gall hyn fod ar ffurf cyfriflenni banc, cytundebau benthyciad a threfniadau gorddrafft.**Sylwch:** Dim ond ar ôl cyflwyno hawliad dilys sy’n cynnwys tystiolaeth bod yr holl gostau wedi cael eu talu y bydd y cyllid yn cael ei dalu.Rhestrwch y math(au) o gyllid sydd gennych/fydd gennych i dalu’n llawn. (Er enghraifft, arian mewnol wrth gefn, benthyciad cyfarwyddwyr, benthyciad banc, gorddrafft).Tystiolaeth: Cyfeiriwch at y dystiolaeth ddogfennol rydych yn ei darparu gyda’ch cais i brofi bod gan y busnes/sefydliad y cyllid yn ei le neu y cytunwyd arno. |

1. **CYLLID ARALL O’R SECTOR CYHOEDDUS**

|  |  |
| --- | --- |
|  | **Canllawiau** |
| Cyllid Arall o’r Sector Cyhoeddus  | Rhowch fanylion yr holl gyllid sector cyhoeddus arall sydd wedi cael ei gynnig i’r busnes neu mae’r busnes wedi’i dderbyn yn ystod y 3 blynedd diwethaf. (Mae’n bosibl dyfarnu ein Cymorth Ariannol fel ‘Cymorth Ariannol Lleiaf’ (MFA) sy’n caniatáu tua £330,000 i un busnes/sefydliad dros y flwyddyn ariannol bresennol a’r ddwy flynedd ariannol flaenorol).Rhowch fanylion unrhyw gyllid sector cyhoeddus arall sydd wedi cael ei gynnig i’ch busnes neu mae eich busnes wedi’i dderbyn yn ystod y 3 blynedd diwethaf. Bydd hyn yn cynnwys symiau rydych wedi’u tynnu i lawr, ond hefyd unrhyw gynigion nad ydych wedi’u derbyn. |

1. **GWYBODAETH YCHWANEGOL A DOGFENNAU ATEGOL**

|  |  |
| --- | --- |
|  | **Canllawiau** |
| Gwybodaeth ychwanegol | Mae’r adran hon yn delio â’r gwaith papur ategol sy’n rhoi cyd-destun i’ch cais. Mae’r rhestr wirio yn cynnwys y gwaith papur mae’n rhaid i’r sefydliad ei gyflwyno i gefnogi’r cais. Oni nodir yn wahanol, darperir copïau electronig. |

1. **DATGANIADAU**

|  |  |
| --- | --- |
|  | **Canllawiau** |
| Datganiadau | Rhaid i’r cais gael ei lofnodi gan lofnodwr awdurdodedig, cyfarwyddwr, neu berchennog neu bartner. Mae modd cyflwyno’r ffurflen yn electronig.Rhaid llofnodi’r ffurflen (naill ai gyda llofnod digidol neu PDF wedi’i sganio) a’i chyflwyno i flwch post SMART.FIS@gov.wales, gyda’r dogfennau ategol. |